མཁན་པོ་འདི་གཞོན་དུས་དེང་སང་གི་དཀར་མཛེས་ཁུལ་བྲག་འགོ་རྫོང་གི་ཁོངས་གཏོགས་ཁང་གདོང་དགོན་པའམ་འཁོར་གདོང་དགོན་པའི་ནང་དུ་ཆོས་ཞུགས་གནང་འདུགཁོང་འཁྲུངས་ས་ཡང་དེའི་ཉེ་འཁོར་ཞིག་ཡིན་ངེས་རེད།ཁོང་འདས་འགྲོ་བའི་དུས་དེ་གསལ་བོ་ཞིག་མི་ཤེས་མོད་ཕལ་ཆེར་ཕྱི་ལོ་༢༠༠༠མ་ཚེས་ཙམ་གྱི་སྔོན་ཞིག་ཡིན་སྙམ།ོང་གི་བླ་མ་གཙོ་བོ་དེ་ཚོ་གཡུ་ཁོགས་བྱ་བྲལ་ཆོས་དབྱིངས་རང་གྲོལ་དང་བོད་པ་སྤྲུལ་སྐུ་མདོ་སྔགས་ཟེར་བ་དེ་ཚོ་ཡིན་འདུགཁོང་གི་སྐུ་ཚེ་གང་བོ་ཕལ་ཆེར་བྱ་བྲལ་གྱི་ངང་ནས་ཉམས་ལེན་ཤ་སྟག་གིས་སྐུ་ཚེ་བསྐྱལ་འདུགཆོས་དད་རང་མོས་བསྐྱར་གསོ་བྱུང་རྗེས་གསེར་རྟའི་ཡུལ་ཞིག་ཏུ་ཆོས་གསུང་ནས་བཞུགས་འདུགཁོང་གི་ཆོས་སྒར་དེ་མཁན་པོ་འཇིགས་མེད་ཕུན་ཚོགས་ཀྱི་ཆོས་སྒར་དང་ཐག་ཉེ་ས་ཞིག་རེད་ཟེར།བཞུགས་ས་ཡང་སྤོ་ཐོ་བརྩིགས་པའི་ས་ཕུག་ཞིག་ལས་མེད་པ་དང་ཆོས་གསུངས་ས་དེ་ཡང་གནས་སྐབས་ཀྱི་ལྷགས་སྐྱོབ་ལྟ་བུ་ཞིག་ལས་དགོན་པ་བཞེངས་ཐབས་སོགས་གནང་མི་འདུགརིམ་གྱིས་ཕྱོགས་མཐའ་ནས་ཆོས་ཞུ་མཁན་གྱི་སློབ་མ་མང་པོ་ཞིག་འདུས་ཀྱང་དགོན་པ་བརྩིགས་པ་དང་འབུལ་བ་སྡུད་པ་སོགས་གཏན་ནས་མཛད་མི་འདུགཡར་མར་འགྲུལ་བཞུད་དང་།བླ་ཆེན་གཞན་ལ་འབྲེལ་ལམ།སྦྱིན་བདག་ལ་འབྲེལ་བ་འཛུགས་པ་སོགས་ཀྱང་གཏན་ནས་གནང་མི་འདུགམནབ་བཟའ་ཡང་སྣམ་བུའི་ཆོས་གོས་རྙིང་པ་ཞིག་ལས་དེང་དུས་ཀྱི་རས་གོས་སོགས་མནབ་མཁན་ཞིག་རེད་མི་འདུགལྷམ་ཡང་འཕྱིངས་བའི་ལྷམ་ཞིག་མནབ་འདུགབསགས་པའི་རྒྱུ་རྫས་ཟེར་བ་གཏན་ནས་མེད།འདས་པའི་ཉིན་མོར་ཕྱག་རྫས་ཟེར་ན་སྒོར་མོ་སུམ་ཅུ་ཡིན་ནམ་ཞིག་ལས་མི་འདུག་ཟེར།ཁོང་གི་ཁྱད་ཆོས་གཅིག་ནི་སྐད་ཆ་གང་བཤད་ཁ་རུ་ཁ་ཐུག་རེད།ཐ་ན་རང་གི་རྩ་བའི་བླ་མ་གཡུ་ཁོགས་བྱ་བྲལ་དང་བོད་པ་སྤྲུལ་སྐུ་སོགས་ལ་ཡང་ཁ་ཅུང་ཟད་རེ་གཏོང་རྐྱང་ལྟ་བུ་རེད་འདུགལྷག་པར་ཡང་བོད་པ་སྤྲུལ་སྐུ་མདོ་སྔགས་ཟེར་བ་འདི་རྒྱུན་དུ་བླ་ཆེན་གྱི་ཚུགས་ཀ་ལྟ་བུའི་བཞུགས་མཁན་ཞིག་ཡིན་སྟབས་དེ་ལ་མཁན་པོ་ཆོས་ཁྱབ་ཀྱིས་མཚམས་མཚམས་སུ་བཀའ་བཀྱོན་ལྟ་བུ་གསུང་ཚུལ་འདུག